open-index/open-wikipedia-markdown huggingface dataset:
Adelén

**Adelén Rusillo Steen** (født 1996) er en norsk sanger.

Hun deltok i Melodi Grand Prix 2013 med sangen «Bombo», som 16-åring og konkurransens yngste. Adelén vant delfinalen i Larvik og gikk derfra videre til finalen i Oslo Spektrum 9. februar 2013, hvor hun kom på annenplass.

Sangen «Bombo» vant samme år OGAE Second Chance Contest 2013. Dette var tredje gang et bidrag fra Norge vant førsteplass i konkurransen og den første siden 1993. «Bombo» vant også i 2013 Eurodanceweb Award med den høyeste poengsummen i Eurodanceweb Awards historie (284 poeng) og den største avstanden til annenplass med 70 poeng.

I 2014 var hun en av flere artister og eneste norske som var med på den offisielle albumet for VM i fotball 2014 i Brasil, *[[One Love, One Rhythm – The 2014 FIFA World Cup Official Album|One Love, One Rhythm]]* med sin egen sang «Olé» i en *Stadium Anthem Mix*. Pitbull feat. Jennifer Lopez & Claudia Leitte synger hovedsangen («We Are One (Ole Ola)» (The Official 2014 FIFA World Cup Song) på albumet som inneholder 14 sangspor.

Høsten 2014 vant hun MTV-prisen «Best Norwegian Act» i konkurranse med blant annet Donkeyboy.

Høsten 2015 deltok hun i og vant som tidenes yngste *[[Skal vi danse (sesong 11)|Skal vi danse]]* på TV 2 sammen med sin svenske dansepartner Benjamin Jayakoddi.

## Diskografi
;Singler
* «Bombo» (2013)
* «Baila Conmigo» (2013)
* «Always On My Mind» (2014)
* «Olé» (2014)
* «Spell On Me» (2015)
* «Wild Like Me» (2016)
* «Go Home» (2017)
* «BIG BAD BITTER» (2017)
* «What's Next» (2019)
* «Beat» (2019)
* «Somewhere We Can Talk» (2019)
* «Jaded» (2021)
* «Safety Light» (2021)
* «Obsessed» (2021)
* «Mala» (2022)

## Referanser




## Eksterne lenker
* 
* 
*
Vitenskapsåret 1966

## Hendelser
### [[Astronomi]] og [[romfart]]
* 31. januar - Den niende Lunasonden lander på Månen .
* 24. september - Esrange, den første permanente basen på svensk jord for sivile forskningsraketter, blir innviet ved Vittangiälven nord for Kiruna.
* ukjent dato - Den sovjetiske romsonden Venera 3 passerer Venus .
* ukjent dato - Cirka 1 000 meteorer per sekund beveger seg mot Jorden, og noen tilskuere beskriver det hele som et snøfall .

### [[Biologi]]
* ukjent dato - De første levende eksemplarer av en Mountain Pygmy Possum (*Burramys parvus*), Australias eneste virkelige nattdyr blant pungdyrene, tidligere bare kjent fra fossiler, oppdages.

### [[Matematikk]]
* ukjent dato - Chen Jingrun publiserer Chen's sats.

### [[ Medisin]]
* 22. mars - Ved hjelp av hjerte-lungmaskin ved Lunds lasarett reddes livet til en 60-årig mann som er blitt funnet dypt bevisstløs og nedkjølt til 21,7 grader.
* ukjent dato - Sannsynligvis dette året, vender en person tilbake til Haiti fra Kongo, som antas å være den første som brakte med seg hiv til Amerika.

### [[Teknologi]]
* ukjent dato - California i USA blir først i verden med å kreve rensing av avgasser fra biler fra og med denne årsmodellen.

### [[Meteorologi]]

* Rossbypriset blir opprettet.

## Prisvinnere
* Copleymedaljen: Lawrence Bragg
* Darwinmedaljen: Harold Munro Fox
* Fieldsmedaljen: Michael Francis Atiyah, Paul Joseph Cohen, Alexander Grothendieck og Stephen Smale
* Nobelprisen:
** Fysikk: Alfred Kastler
** Kjemi: Robert Mulliken
** Fysiologi/medisin: Peyton Rous, Charles B. Huggins
* Turingprisen: Alan Perlis
* Wollastonmedaljen: Francis Edward Shepard 

## Fødsler
* 3. mars – Patrik Norqvist, svensk fysiker

## Dødsfall

|-
|Desember
|3. || Rolf Maximilian Sievert ||  || strålingsfysiker ||align=center|70 ||align=center|1896 || 
|}
* 2. november – Peter Debye, nederlandsk kjemiker. som ble tildelt Nobelprisen i kjemi i 1936 (født 1884)
* 2. desember – Luitzen Egbertus Jan Brouwer, nederlandsk matematiker (født 1881)
## Bildegalleri

Debye100.jpg|Peter Debye(1884-1966)
Rolf_Sievert_1896-1966.jpg|Rolf Maximilian Sievert(1896–1962)


## Referanser


## Eksterne lenker
*
Vitenskapsåret 1967

## Hendelser
### [[Astronomi]] og [[romfart]]
* 9. november - Den første testflygningen av en Saturnus V-rakett gjennomføres.
* ukjent dato - Astronomer finner for første gang strålingskilden til et svart hull .

### [[Fysikk]]
* ukjent dato -  Den første fysikkolympiaden arrangeres i Warszawa i Polen.

### [[Matematikk]]
* ukjent dato - Errett Bishop publiseres *[[Foundations of Constructive Analysis]]*.

### [[Teknologi]]
* 13. februar - Amerikanske forskere oppdager Madrid Codices av Leonardo da Vinci på Spanias nasjonalbibliotek.
* ukjent dato - NSU Ro 80, verdens første serieproduserte bil med wankelmotor, lanseres.

### Meteorologi

## Prisvinnere
* Bigsbymedaljen: Frank Harold Trevor Rhodes 
* Copleymedaljen: Bernard Katz
* Davymedaljen: Vladimir Prelog
* Ingenjörsvetenskapsakademien deler den store gullmedaljen til Gunnar Sundblad
* Nobelprisen: 
** Fysikk: Hans Bethe
** Kjemi: Manfred Eigen, Ronald Norrish, George Porter
** Fysiologi/medisin: Ragnar Granit, Haldan Keffer Hartline, George Wald
* Sylvestermedaljen: Harold Davenport
* Turingprisen: Maurice Wilkes
* Wollastonmedaljen: Edward Crisp Bullard 

## Fødsler

|-
|Februar
|24. || Brian P. Schmidt ||  || astrofysiker, nobelprisvinner ||align=center|  ||align=center| || 
|}
## Dødsfall

|-
|rowspan=3|Januar
|rowspan=3|27.
|Edward White ||  || astronaut på Apollo 1 ||align=center| ||align=center| || 
|-
|Roger Chaffee ||  || astronaut på Apollo 1 ||align=center| ||align=center| || 
|-
|Virgil Grissom ||  || astronaut på Apollo 1 ||align=center| ||align=center| || 

|Februar
|18. || Robert Oppenheimer ||  || fysiker av tysk-jødisk opprinnelsesom gjerne kalles «atombombens far» ||align=center|62 ||align=center| || 
|-
|Mars
|11. || Walter A. Shewhart ||  || fysiker ||align=center| ||align=center| ||

|April
|24. || Vladimir Komarov ||  || kosmonaut på Sojuz 1 ||align=center|40 ||align=center| ||
|-
|Oktober
|21. || Ejnar Hertzsprung ||  || astronom ||align=center|94 ||align=center|1873 || 
|}

## Bildegalleri

Karl_Schwarzschild_and_Ejnar_Hertzsprung_(1909).jpg|Ejnar Hertzsprung(til høyre)(1873–1967) 
Oppenheimer_(cropped).jpg|Robert Oppenheimer(1904–1967)
Vladimir_Komarov_foto_grupal_grupo_de_cosmonautas_(cropped).jpg|Vladimir Komarov(1927–1967)
Brian_Schmidt_portrait_1.jpg|Brian P. Schmidt(1967–)


## Referanser


## Eksterne lenker
*
Hanford Site

**Hanford Site** er et stort utrangert produksjonskompleks for atomvåpen langs Columbia River i den amerikanske delstaten Washington. Anlegget ble drevet av de føderale myndighetene i landet. Området har vært kjent under mange navn, deriblant *Hanford Worls*, *Hanford Engineer Works* eller *HEW*, *Hanford Nuclear Reservation* eller *HNR* og *Hanford Project*. Anlegget ble etablert i 1943 og ble en del av Manhattanprosjektet i byen Hanford, sør i Washington, og inneholdt blant annet den kjente B-reaktoren som stod for den første fullskalaproduksjonen av plutonium i verden. Plutoniumet som ble produsert på stedet ble brukt i den første atombomben, testet på Trinity site, og i «Fat Man», bomben som ble sluppet over Nagasaki i Japan.

## Referanser


## Eksterne lenker
*
Simen Sveen

:*For langrennsløperen, se [[Simen Andreas Sveen]]*

**Simen Sveen** (født 22. april 1994 på Hamar) er en norsk ishockeyspiller som spiller for Storhamar Dragons. Han ble tatt opp i A-stallen i 2012/2013-sesongen. Hans posisjon er forward.

## Referanser


## Eksterne lenker
* 
* Simen Sveen hos www.pointstreak.com
Daniel Jørgensen

**Daniel Jørgensen** (født 30. mai 1995) er en norsk ishockeyspiller, fra Mesnali i Ringsaker. Han var målvakt for den norske eliteserieklubben Storhamar Dragons. Han kom til klubben i 2012 fra moderklubben Lillehammer, og spilte på Storhamar fram til 2015. Han la opp i 2015 etter å ha vært innom Tønsberg Vikings. 

Daniel har siden 2018 vært målvaktstrener for Storhamar og siden 2022 vært målvaktstrener for det norske landslaget i ishockey. 

## Referanser


## Eksterne lenker
*
Sola Cykleklubb

**Sola Cykleklubb** er en norsk sykkelklubb i Sola grunnlagt den 29. november 1990 av Tor Helge Skretting. Sola Cykleklubb har omtrent 250 medlemmer (Per 2013) og er en av Rogalands største sykkelklubber.Klubbhuset, også kalt «TS-huset» ble ferdigstilt i 2009 - 2011 med minivelodromen oppholdsrom, kontor, garderober og en topputstyrt spinningsal med 15 sykler og ligger Hålandsmarka.

## Kjente utøvere
* May Britt Hartwell
* Gunn Rita Dahle vinner av OL-gull, 8 VM-gull og 8 EM-gull

## Eksterne lenker
*
Oda av Billung

**Oda av Billung** (født ca 820, død 17. mai 913) var hertuginne av Sachsen og gift i 836 med hertug Liudolf av Sachsen som har gitt navn til adelsslekten Liudolfingene. Oda tilhørte selv adelsslekten Billungene.

Odas foreldre var en hertug Billung (fornavn ukjent) som var født ca 780, og Aeda (eller Attala, Athalia), født ca 790. Odas fødselsår er usikkert, ulike genealogiske blogginnlegg angir fødselsår fra 806 til 820. Dødstidspunktet er angitt sikrere, og hun har uansett oppnådd en usedvanlig høy alder. En ubekreftet kilde hevder at Odas mor Aeda var datter av kong Pippin IV av Italia, sønn av Karl den store.

Ulike kilder oppgir ulikt antall barn etter Oda og Liudolf. Det antas at de hadde 7 eller 8 barn hvorav følgende regnes som bekreftede:
*Bruno av Sachsen (825 – 880), hertug av Sachsen etter sin fars død i 866.
*Otto I av Sachsen (836 – 30. november 912), (Otto den opplyste), hertug av Sachsen (880 – 912) etter sin bror Bruno. Han var far til Henrik I av Sachsen (Henrik Fuglefangeren) og farfar til keiser Otto I av Det tysk-romerske rike.
*Liutgard av Sachsen (840 – 17. november 885), gift med kong Ludvig den yngre av Franken. Etter hans død i 882 ble hun gift med Burchard II, hertug av Schwaben.
*Oda av Sachsen (850 – 874)
*Hatumoda av Sachsen, abbedisse av Gandersheim
*Gerberga av Sachsen, abbedisse av Gandersheim
*Christina (Krystina) av Sachsen, abbedisse av Gandersheim

Ubekreftede kilder oppgir også følgende som barn av Oda og Liudolf:
*Waldrada av Worms
*Thankmar
*Enda
*Enkelte genealogiske kilder oppgir Adelaide av Paris eller Vest-Franken, født 850, død 10. november 901 som datter av Oda og Liudolf. Andre, mer troverdige kilder oppgir at hun er datter av grev Adelhard av Friaul. Hun var gift med kong Ludvig II av Frankrike (Ludvig Stammeren).

Liudolf og Oda grunnla i 852 klosteret Brunhausen som fire år senere ble flyttet til Gandersheim. Tre av parets døtre var abbedisser ved dette klosteret. Oda overlevde syv av sine barn og døde i 913, ifølge enkelte kilder i en alder av 107 år. Hun er begravet i Gandersheim kloster i Bad Gandersheim.

## Referanser
En som deg

***En som deg*** er en norsk-finsk romantisk dramafilm fra 2013. Den ble regissert av Eirik Svensson, og var hans første spillefilm. Hovedrollene spilles av Espen Klouman Høiner og Pamela Tola.

*En som deg* skildrer en finsk-norsk kjærlighetshistorie og fokuserer på å vise øyeblikkene som fører til at to mennesker blir kjent med hverandre, bygger et forhold og bryter opp. Skuespillerne har gjennom en åpen prosess vært med på å forme rollene de spiller.

For filmen vant Espen Klouman Høiner Kanonprisen 2013 i klassen beste mannlige hovedrolle mens  var nominert i klassen beste klipp.

Opptakene til filmen ble gjort i Oslo, Helsingfors, Istanbul og Berlin.

## Referanser


## Eksterne lenker
*
Kristian Jordhøy Blystad

**Kristian Jordhøy Blystad** (født 11. juli 1993 på Hamar) er en norsk ishockeyspiller fra Øvre Vang.

Blystad kommer fra Vang, Hamar som spilte på Storhamars A-lag fra 2013/14 sesongen. Hockeykarrieren fortsatte etter endt sesong med skole og spill i 2. divisjon for Trondheims-klubben Astor hockey, året etter var han i Nidaros Hockey. Senere i 2016 gikk turet tilbake til Storhamar for å spille på Storhamar Yngres i lavere divisjon.
 
Blystad er søsken til Thomas Jordhøy  spilte for blant andre Lørenskog og Manglerud Star i Get-ligaen. Blystad fikk 12 kamper på a-laget uten mål, poeng eller utvisninger.
## Referanser


## Eksterne lenker
*
Nå kommer jeg og tar deg

**Nå kommer jeg og tar deg** er en sang av Ole Paus, fra albumet *[[Garman (album)|Garman]]* fra 1972.

CC Cowboys hadde også en hit med denne låta, en coverversjon på plata *[[Himmeltitter]]* fra 1996.

## Eksterne lenker
* http://www.rockipedia.no/utgivelser/na_kommer_jeg_og_tar_deg-14219/
Allround-NM på skøyter 1972 for damer

**Allround-NM på skøyter 1972 for damer** ble avholdt 8. og 9. januar 1972 på Rosendalsbanen, Brandbu.Teknisk arrangør var Brandbu Idretsforening. Det ble også arrangert Junior-NM for damer samtidig.

Norgesmestere ble Lisbeth Berg, Oslo IL for senior damer og Kirsten Konsmo, Oslo IL for junior damer. Berg ble mester ved den daværende regel om at man hadde vunnet mer enn halvparten av distansene, hun hadde forøvrig også lavest poengsum som var neste kriterium for å kåre en mester.

## Sammenlagt senior

## Sammenlagt junior

## Kilder
* 
* 
* 
* 

## Eksterne lenker
* 
*
Kirsten Monrad-Aas

**Kirsten Monrad-Aas** (født *Lampe* 12. april 1889 i Kristiania, død 12. februar 1963) var en norsk skuespiller. Hun opptrådte også under pseudonymet «Kiss Lampe».

Hun var tilknyttet Nationaltheatret og Det Nye Teater. Hun var også en populær skuespiller på Chat Noir. Monrad-Aas spilte i to svenske stumfilmer i 1915, og spilte etter mange års fravær i to norske langfilmer på 1930-tallet.

Hun giftet seg i 1910 med Alf Monrad-Aas.

## Filmografi
Ifølge Internet Movie Database:
* 1915 – *[[Faderens forbrydelse]]*
* 1915 – *[[Hans bryllupsnat]]*
* 1935 – *[[Du har lovet mig en kone!]]*
* 1938 – *[[Ungen (1938)|Ungen]]*

## Referanser


## Kilder
* Kirsten Monrad-Aas i Scenewebarkivet

## Eksterne lenker
*
Extraordinary Popular Delusions and the Madness of Crowds

***Extraordinary Popular Delusions and the Madness of Crowds*** («ekstraordinære populære vrangforestillinger og massenes galskap») er en fortelling om populære feiltagelser, som ble skrevet av den skotske journalisten Charles Mackay, og første gang utgitt i 1841. Boken er inndelt i de tre emnene «nasjonale vrangforestillinger» (*National Delusions*), «spesielle dumheter» (*Peculiar Follies*) og «filosofiske vrangforestillinger» (*Philosophical Delusions*). På tross av dens journalistiske og sensasjonelle stil, har boken samlet en god del akademisk støtte som et betydelig verk innenfor historien til sosialpsykologi og psykopatologi.

Emnene innbefatter finansbobler, alkymi, korstog, hekseprosessene, profetier, spådomskunst, mesmerisme, politikkens og religionens påvirkning av hår og skjegg, giftmord, spesielle dumheter i storbyer, populær beundring av store tyver, dueller og  relikvier. Økonomene Andrew Tobias og Michael Lewis har lovpriset de tre kapitlene om finansbobler. Astronomen Carl Sagan nevner boken i sin egen omtale av pseudovitenskap, populære vrangforestillinger og bedrageri. 

## Referanser
Vitenskapsåret 1968

**Vitenskapsåret 1968** er en oversikt over hendelser, prisvinnere, fødte og avdøde personer med tilknytning til vitenskap i 1968.
## Hendelser
### [[Astronomi]] og [[romfart]]
* 21. september - Den sovjetiske romsonden Sojuz 5 vender tilbake til Jorden etter at som første farkost sendt av mennesker å ha rundet månen .
* 9. november - Den første testflygningen av en Saturn V-rakett gjennomføres.

### [[Astronomi]]
* ukjent dato - Thomas Gold erklærer at de radiopulsarene som nylig er oppdaget er rasakt roterende nøytronstjerner og de etterfølgende kommentarer bekrefter forslaget.

### [[Fysikk]]
* ukjent dato - Georges Charpak utvikler et trådkammer hos CERN.

### [[ Medisin]]
* ukjent dato - En Harvardkommitté publiserer en rapport om irreversibel koma, og etablerer et paradigme for å definiere hjernedød.

### [[Psykologi]]
* ukjent dato - John Darley og Bibb Latané demonstretrer  tilskuereffekten.

### [[Teknologi]]
* 11. mars - USAs president Lyndon B. Johnson erklærer at alle datamaskiner som blir kjøpt inn av USAs føderale regjering skal ha ASCII.
* 9. desember - Douglas Engelbart demonstrerer den første datamusen ved Fall Joint Computer Expo in San Francisco for datamaskiner for familier.

## Prisvinnere
* Copleymedaljen: Tadeus Reichstein
* Darwinmedaljen: Maurice Yonge
* De Morgan-medaljen: Mary Cartwright
* Nobelprisen: 
** Fysikk: Luis Alvarez
** Kjemi: Lars Onsager
** Fysiologi/medisin: Robert W. Holley, Har Gobind Khorana, Marshall W. Nirenberg
* Turingprisen: Richard Hamming
* Wollastonmedaljen: Raymond Cecil Moore 

## Fødsler
* 24. januar - Antony Garrett Lisi, amerikansk fysiker
* 26. juli - Jesper Sollerman, svensk astronom

## Dødsfall

* 21. februar – Howard Walter Florey, engelsk farmakolog (født 1898)
* 1. april – Lev Landau, sovjetisk teoretisk fysiker (født 1908)
* 18. juli – Corneille Heymans, belgisk fysiolog (født 1892)
* 23. juli – Henry Dale, engelsk farmakolog (født 1875)
* 28. juli – Otto Hahn, tysk kjemiker (født 1879)
* 1. august – Wilhelm Olivecrona, svensk veibyggings- og vannforsyningsingeniør (født 1870)

## Referanser


## Eksterne lenker
*
Vitenskapsåret 1969

**Vitenskapsåret 1969** er en oversikt over hendelser, prisvinnere, fødte og avdøde personer med tilknytning til vitenskap i 1969.
## Hendelser
### [[Astronomi]] og [[romfart]]
* Mars - USAs Apollo Lunar Module flyr for første gang .
* 17. juli - The New York Times trekker tilbake det man skrev om Robert H. Goddard 13. januar 1920 at "romfart er umulig".

* 20. juli - USAs romekspedisjon Apollo 11, med tre astronauter, når månen. Neil Armstrong og Buzz Aldrin går ombord i månelanderen og lander på månen mens Michael Collins er igjen i kommandoenheten. Neil Armstrong blir det første mennesket til å sette sin fot på månen .
* 19. november - USAs romekspedisjon Apollo 12 lander på månen .

### [[Biologi]]
* ukjent dato - Thomas D. Brock og Hudson Freeze ved Indianas universitet sine oppdagelser om hyperthermofilbakterier, først og fremst *[[Thermus aquaticus]]*, en termofil-baktierieart som trives i temperaturer på 60-80 °C i en varm kilde i Yellowstone nasjonalpark.

### [[ Medisin]]
* ukjent dato -  Dette antas å være året aids-viruset (hiv) kommer til USA via Haiti.

### Meteorologi

## Prisvinnere
* Bigsbymedaljen: Richard Gilbert West 
* Copleymedaljen: Peter Medawar
* Ingenjörsvetenskapsakademien deler ut Den store gullmedaljen til Arne Asplund, Gunnar Hägg og Håkan Sterky
* Nobelprisen:
** Fysikk: Murray Gell-Mann
** Kjemi: Derek Barton, Odd Hassel
** Fysiologi/Medisin: Max Delbrück, Alfred D. Hershey, Salvador E. Luria
* Turingprisen: Marvin Minsky
* Wollastonmedaljen: William Maurice Ewing 

## Fødsel
* 16. desember – Adam Riess, amerikansk astrofysiker, nobelprisvinner
* 28. desember - Linus Torvalds, finsk dataprogrammere (Linux)

## Dødsfall
* 9. august – Cecil Powell, britisk fysiker, nobelprisvinner  (født 1903)
* 17. august – Otto Stern, tysk fysiker, nobelprisvinner (født 1888) 

## Referanser


## Eksterne lenker
*
Goddard High Resolution Spectrograph

**Goddard High Resolution Spectrograph** (GHRS eller HRS) var en spektograf som var installert på Hubble-teleskopet. Den ble erstattet av Near Infrared Camera and Multi-Object Spectrometer (NICMOS) i 1997.

## Referanser
Jeanne Bourgeois

**Jeanne Bourgeois** (født 5. april 1875 i Paris, død 5. januar 1956 i Bougival) var en fransk skuespiller og sanger. Hennes artistnavn var **Mistinguett**.

Bourgeois begynte som blomsterselger ved en restaurant i hjembyen sin, der hun sang populære ballader mens hun solgte blomster. Etter å ha fått undervisning i teater og sang, begynte Bourgeois sin karriere som artist i 1885. Hun debuterte under artistnavnet *Mistinguett* ved *Casino de Paris* i 1895, og fortsatte å opptre på ulike scener som *[[Folies Bergère]], [[Moulin Rouge]]* og Eldorado. 

Selv om Mistinguett aldri giftet seg, fikk hun en sønn, Leopoldo João de Lima e Silva, oppkalt etter den brasilianske diplomaten Leopoldo de Lima e Silva. Mistinguett hadde også et langt forhold med Maurice Chevalier, som var tretten år yngre enn henne. 

Politikeren Gunnar Garbo søkte på vegne av Én Verden om å få disponere lokalet i Koncert Palæet i Bergen lørdag 9. juni 1951: «*Vi har vært å heldige å å kunne disponere den verdenskjente kunstnerinne Mistinguette (nå over 80 år) som gjest og hovedattraksjon...De norske deltakerne yter sine bidrag gratis, men Mistinguette har betinget seg et [[honorar]], stort kr 2.000, ekskl. reiseutgifter til og fra [[Oslo]] for seg og sin akkompanjatør.*» I virkeligheten var Mistinguett 76 år, og hun meldte avbud 31. mai.

Mistinguett døde i Bougival i Frankrike, i en alder av 80 år. Hun ble gravlagt på kirkegården Enghien-les-Bains i Île-de-France.

## Referanser


## Eksterne lenker
* 
* 
* 
* Fan Site
* Mistinguett by Lenci, c.1924
* Photographs and literature
Aron Kristjánsson

**Aron Kristjánsson** (født 14. juli 1972) er en islandsk håndballtrener og tidligere håndballspiller. Kristjánsson trener Bahrains herrelandslag.

## Karriere
Kristjánsson startet karrieren i den islandske klubben Haukar Hafnarfjörður, hvor han ble til han i 1998 gikk til den danske klubben Skjern Håndbold. Kristjánsson var Skjern Håndbolds første utenlandske spiller.

Kristjánsson har også spilt 85 landslagskamper for Island, og scoret 128 mål i løpet av disse. Kristjánsson er omtalt som en nøkkelspiller for Island under EM i 2002, hvor Island tok en fjerdeplass, samt i VM i 2003.

Kristjánssons karriere som håndballtrener startet i Skjern Håndbold, hvor han trente klubben først som Anders Dahl Nielsens assistenttrener, og senere som hovedtrener for klubben. Kristjánsson flyttet tilbake til Island i 2007, og tok over som trener for Haukar Hafnarfjörður. Han ble i klubben fram til 2012, med unntak av et kortere opphold i tyske TSV Hannover-Burgdorf, hvor han ble sparket midt i sesongen. Haukar vant den islandske håndballserien de tre sesongene før Kristjánsson dro til TSV Hannover-Burgdorf, samt sesongen etter.

Kristjánsson, som i 2008 var tilbudt jobben som landslagstrener for Island, tok i 2012 over jobben etter Guðmundur Guðmundsson.

Kristjánsson ble tilknyttet KIF Kolding København som sjefstrener resten av sesongen 2013/14.

I 2018 ble Kristjánsson trener for Bahrains herrelandslag.

## Referanser


## Eksterne lenker
* 
* «Aron Kristjansson» , profil på eurohandball.com 
* «Kristjánsson grabs second chance» , av Adolf Erlingsson. Sportsbiografi hos eurohandball.com, 23. august 2012
Tour de France 1926

**Tour de France 1926** var den 20. utgaven av Tour de France og den ble avholdt fra 20. juni til 18. juli 1926.

Rittet ble vunnet av Lucien Buysse med en margin på over 1 time og 20 minutter til andre og tredjemann, som derimot kun hadde 26 sekunder mellom hverandre. 

Tour de France 1926 var dominert av de belgiske rytterne. De tre rytterne som ledet rittet underveis var alle fra Belgia. 12 av etappene ble vunnet av belgiere, fire av en luxembourger og en av en italiener. Beste franskmann i sammendraget ble nummer åtte. Dette var første gang at det ikke var en eneste fransk etappeseier. Dette har kun skjedd én gang i etterkant, i 1999. Tittelforsvareren Ottavio Bottecchia fullførte ikke rittet.

Av 126 ryttere som startet rittet, fullførte 41. Tour de France 1926 var den lengste touren i historien, med sine 5745 km. Det var også første gang rittet startet utenfor Paris. Starten gikk i Evian, som ligger i Øst-Frankrike. Derfra kjørte de en runde i Frankrike, tett ved den franske grensen. Deretter kom rytterne tilbake til Evian. Så kjørte rytterne på to etapper inn til Paris. 

## Endringer fra 1925
Fra 1925 ble antallet etapper redusert til 17, etter økningen som hadde vært året før. Rittdirektør Henri Desgrange ønsket lengre etapper så gjennomsnittslengden på en etappe økte fra 312 km per etappe til 338 km.

## Resultater
### Etapperesultater

### Sammenlagt

 
## Referanser


## Eksterne lenker
* Tour de France Historie
Verdensarvsteder i Trier og Igel

**Verdensarvsteder i Trier og Igel** betegner en rekke byggverk fra romertiden og middelalderen i Trier og nabokommunen Igel oppført på UNESCOs verdensarvliste i 1986. 

Trier ble grunnlagt i 16 f.Kr. som Augusta Treverorum og det finnes i byen fremdeles flere bygninger fra denne perioden i god behold. I tillegg er også kristne byggverk oppført på tuftene til romerske bygninger skrevet på listen. En gullmynt på 100 euro ble 1. oktober 2009 utgitt med motivet *UNESCOs verdensarv - romerske kulturminner, domkirken og Liebfrauenkirche i Trier* (tysk: *UNESCO Welterbe – Römische Baudenkmäler, Dom und Liebfrauenkirche in Trier*).

## Kulturminner
Følgende kulturminner i Trier og Igel er oppført på UNESCOs verdensarvliste.
*De romerske kulturminnene i Trier: 
** Amfiteatret i Trier
** Barbarabadet i Trier
** Keiserbadet i Trier
** Konstantinbasilikaen
** Porta Nigra
** Den romerske broen i Trier
* De middelalderske kulturminnene i Trier:
** Trier domkirke
** Vår Frue kirke
* Romersk kulturminne i Igel:
** Igelsøylen
Velodrom d’Hiver

**Vélodrome d'hiver**, på folkemunne kalt **Vel 'd'Hiv**, var en innendørs stadion (velodrom) på rue Nelaton, ikke langt fra Eiffeltårnet i Paris. I tillegg til sykling, ble denne banen brukt til sirkus, ishockey, bryting, boksing, rulleskøyter, tyrefekting og til forskjellige demonstrasjoner. Denne banen var den aller første permanente innendørsbanen i Frankrike, og var arena under Sommer-OL 1924 .

Vel 'd'Hiv er kanskje aller mest kjent for å ha blitt brukt som oppmøtested for franske jøder under andre verdenskrig. I juli 1942 brukte det franske politiet, som opptrådte etter ordre fra de tyske myndighetene i det okkuperte Paris, stadionet til å holde tusenvis av jøder innesperret etter en omfattende massearrestasjon av franske jøder. De mange tusen jødene ble holdt på velodromen i flere dager før de ble flyttet til en konsentrasjonsleir i den parisiske forstaden Drancy. Deretter ble jødene sendt til konsentrasjonsleiren Auschwitz i Polen. 

Vel 'd'Hiv hadde opprinnelig et glasstak, som hadde blitt malt mørk blå etter krigsutbruddet for å unngå å tiltrekke seg oppmerksomhet fra bombefly. Det mørke glasstaket, kombinert med vinduer som var stengt av sikkerhetshensyn, hevet temperaturen betraktelig inne inne i stadionet. Av de 10 tilgjengelige toalettene, ble fem forseglet fordi de hadde vinduer som kunne fungere som rømningsvei, og de andre toalettene ble blokkert. De arresterte jødene ble holdt fanget i åtte dager i Vel 'd'Hiv kun på litt vann og mat som ble brakt dit av Røde Kors og de få legene og sykepleierne som hadde fått lov til å komme inn av tyskerne. De arresterte jødene ble deretter sendt til en interneringsleir i en fransk forstad før de ble sendt videre til utryddelsesleiren Auschwitz. Bare 400 av disse jødene overlevde krigen.

En stor brann ødela en del av Vélodrome d'Hiver i 1959, og resten av bygningen ble senere revet. En blokk med leiligheter og en bygning som tilhører det franske innenriksdepartementet ble senere bygget på stedet. En plakett som markerer Rafle du Vel'd'Hiv ble plassert i nærheten av den opprinnelige stadionet i 1959. Den 3. februar 1993 ble også et monument reist på stedet etter ordre fra den daværende franske presidenten François Mitterrand. Dette monumentet er et verk av kunstneren Walter Spitzer og arkitekten Mario Azagury. Spitzer og hans familie var overlevende fra deportasjon til Auschwitz. Statuen representerer alle de deporterte jødene, men særlig de fra Vel 'd'Hiv. Skulpturen inkluderer barn, en gravid kvinne og en syk eldre mann. Ordene på monumentet er: «Den franske republikk i hyllest til ofrene for rasistiske og antisemittiske forfølgelser og forbrytelser mot menneskeheten begått under myndighet av den såkalte 'regjeringen i delstaten Frankrike.»

Statuen ble innviet 17. juli 1994. En seremoni avholdes der hvert år. Statuen blir ivaretatt av det franske forsvarsdepartementet. Vélodrome d'hiver blir blant annet omtalt i boken Saras nøkkel av den franske forfatteren og journalisten Tatiana de Rosnay, og senere i filmatiseringen av denne boken. Samt i den franske filmen *The Round Up* fra 2010.'

## Referanser


## Eksterne lenker
*
Tatiana de Rosnay

**Tatiana de Rosnay** (født 28. september 1961 i ) er en fransk journalist, forfatter og manusforfatter.

## Liv og virke
Tatiana de Rosnay ble født i 1961 i en forstad til Paris. Hun er av engelsk, fransk og russisk avstamning. Hennes far er den kjente franske vitenskapsmannen Joël de Rosnay, og hennes bestefar var maleren Gaëtan de Rosnay. Hennes oldemor var den russiske skuespillerinnen Natalia Rachewskïa, direktør for Pusjkin-teatret i Leningrad mellom 1925 og 1949. Rosnays mor er engelsk, Stella Jebb, datter av diplomat og tidligere generalsekretær i FN, Gladwyn Jebb, og tipp-barnebarn av den britiske ingeniøren Isambard Kingdom Brunel. Rosnay er også niesen til historikeren Hugh Thomas.

Rosnay vokste opp i Paris, og deretter i Boston i Massachusetts da hennes far ble ansatt som professor ved Massachusetts Institute of Technology i 1970. Rosnay flyttet til England i 1980, og mottok en bachelorgrad i engelsk litteratur ved University of East Anglia i Norwich. Da hun kom tilbake til Paris i 1984 begynte hun å arbeide som presseansvarlig, deretter som journalist og litteraturkritiker for *Psychologies Magazine*. Siden 1992 har de Rosnay utgitt tolv romaner på fransk og tre på engelsk. Hun har også jobbet på TV-serien Family Affairs som hun har skrevet to episoder av sammen med manusforfatter Pierre-Yves Lebert. Denne serien ble sendt på TV-kanalen TF1 i løpet av sommeren 2000.

Hennes hittil mest populære roman, *[[Saras nøkkel]]*, ble publisert i 2006, og er hittil solgt i over syv millioner eksemplarer i 42 land. I 2009 ble denne boken tilpasset en fransk film med Kristin Scott Thomas i en hovedrolle. Flere franske magasiner har utgitt rangeringer over de beste eller de mest solget franske forfatterne, og i henhold til magasinet *Le Figaro* er Tatiana de Rosnay Frankrikes sjette mesteselgende forfatter.

Hun skriver vekselvis på fransk og engelsk.

## Bibliografi (utvalg)
* *Moka* (2006) – På norsk som *Mokka*, oversatt fra fransk av Gøril Eldøen. (Bazar, 2012)
* *Sarah's key* (2007) – På norsk som *Saras nøkkel*, oversatt fra engelsk av Kirsti Øvergaard. (Bazar, 2008)
* *Boomerang* (2009) – På norsk som *Bumerang*, oversatt fra engelsk av Kirsti Øvergaard. (Bazar, 2010) 
* *The house I loved* / *Rose* (2010) – På norsk som *Huset du elsket*, oversatt fra fransk av Kjell Olaf Jensen. (Bazar, 2011)
* *Russian Ink* (2013) - På norsk som *Den andre historien*, oversatt fra engelsk av Gøril Eldøen. (Bazar 2014)

## Referanser


## Eksterne lenker
* 
* 
* 
*  Intervju hos Mother Daughter Book Club.com
*  Saras nøkkel, Bokklubben.no
*  «Ble utbrent av suksessen med ''Saras nøkkel''», VG
Tour de France 1927

**Tour de France 1927** var den 21. utgaven av Tour de France og den ble avholdt fra 19. juni til 17. juli 1927.

Rittet ble vunnet av Nicolas Frantz, som var første rytter fra Luxembourg til å vinne rittet. Han hadde blitt andremann året før. Rytterne på andre- og tredjeplass tok 4.- og 6.-plass året før. Frantz vant rittet med en margin på 1 time og 48 minutter til Maurice De Waele på andreplassen og 2 timer og 25 minutter til tredjemann, Julien Vervaecke. I motsetning til årene før slo franskmennene litt tilbake igjen, med fem etappeseiere. I tillegg ledet en franskmann sammenlagt etter de første seks etappene. 

Løypa ble endret i stor grad fra årene før, med flere etapper og nye etappekonsept. Men det ga en økning i gjennomsnittsfart med over 3 km/t. 

## Endringer fra 1926
I 1926 og årene før, hadde rytterne på de flate etappene fullført sammen, der vinneren ble kåret i en massespurt. Tour-arrangøren like ikke dette fordi de ønsket at rittet skulle være en individuell styrkeprøve. Derfor ble de flate etappene startet i lag. *Touristene* startet sist. Tidsdifferansen mellom hvert lag var 15 minutter. Det var slike etapper på 1.-9., 12. og 18.-23. etappe. Rytteren med raskest tid vant etappen. Ideen var at rytterne ikke kunne se sine rivaler, og hadde ikke noe annet alternativ enn å sykle så raskt de kunne på hver etappe. Det ga en høyere gjennomsnittstid, og den første vinnertiden på under 200 timer. 

Tour-starten var igjen flyttet tilbake til Paris, etter eksperimentet som hadde vært året før. Ruten i 1927 var tilnærmet lik det som hadde vært før 1926, men noen av etappene ble delt slik at gjennomsnittslengden ble mindre. Gjennomsnittslengden på hver etappe sank fra 338 km i 1926 til 221 km i 1927.

## Resultater
### Etapper

;Notes


### Sammenlagt

## Referanser


## Eksterne lenker
* Tour de France Historie
Kontrahering

**Kontrahering** er å inngå en skriftlig avtale eller kontrakt, slutte en overenskomst, bestille (ved kontrakt) eller leie noe, for eksempel et skip. Verbet *kontrahere* betyr «å trekke (seg) sammen» eller «dra sammen», og kontrahering kan også brukes om kontraksjon, «sammentrekning». Ordet stammer fra latin og er dannet av *con-*, som betyr «med-» eller «sammen-», og *trahere*, «trekke».
Otto Robert Frisch

**Otto Robert Frisch** (1904-1979) var en østerrikskfødt britisk fysiker. Han var nevø av fysikeren Lise Meitner og sammen med henne utledet han i 1938 det teoretiske grunnlaget for Otto Hahn og Fritz Strassmanns eksperiment, hvor de ved hjelp av nøytroner spaltet atomkjernen. I samarbeid med Rudolf Peierls utformet han den første teoretiske mekanismen for å detonere en atombombe i februar 1940. I et notat av februar 1940 beskrev de utformingen en av "superbombe" basert på kjedereaksjon i uran. Notatet ble gjennfunnet i boks for cornflakes hos UK Atomic Energy Authority. Peierls anslo at det var nok med rundt 1 kg uran 235 var kritisk masse for å oppnå kjedereaksjon. I 1943 reiste han til USA og medvirket i Manhattanprosjektet i Los Alamos. I 1941 etablerte britiske myndigheter MAUD Committee som basert blant annet på Frisch og Peierls arbeidet utarbeidet en omfattende og detaljert rapport som beskrev hvordan en uran-bombe skulle lages. 

Peierls og Frisch var begge jødiske flyktninger fra nazistene.

Fra 1947 til 1972 var han professor i teoretisk fysikk ved Cambridge.

Otto Robert Frisch ble født 1. oktober 1904 i Wien, da en del av dobbelmonarkiet Østerrike-Ungarn. Han døde død 22. september 1979 i Cambridge.

## Referanser


## Eksterne lenker
*  Annotated bibliography for Otto Frisch from the Alsos Digital Library for Nuclear Issues
*  Oral History interview transcript with Otto Robert Frisch 8 May 1963, American Institute of Physics, Niels Bohr Library and Archives 
*  Oral History interview transcript with Otto Robert Frisch 3 May 1967, American Institute of Physics, Niels Bohr Library and Archives
Ramsvatn (Fyresdal)

**Ramsvatn** er en innsjø 656,5 moh i Fyresdalsheiane, Telemark. Vatnet får tilsig fra Skoråne fra Hovatnet i sør og også fra mindre tjern i vest, men får også overført vann fra Tussetjønn i Fardøls nedbørfelt i sørøst. Utløpet er i nordenden, gjennom elva Revne, som renner gjennom Revnejuv til Finndøl. I nordenden ligger gården Ramsvatn. Hit går det bilvei fra veien til Torsdalsbu. Veien er normalt stengt med bom.

## Referanser
George Braxton Pegram

**George Braxton Pegram** (født 24. oktober 1876 i Trinity i Nord-Carolina, død 12. august 1958 i Swarthmore i Pennsylvania) var en amerikansk fysiker som spilte en nøkkelrolle i den tekniske styringen av Manhattanprosjektet.

## Bibliografi
* Darrow, K. K. (1961) *Yearbook of the American Philosophical Society*, 152-158
* Embrey, L. A. (1970) *Biographical Memoirs of the National Academy of Sciences*, **41**:357-407
* Shor, E. N. (1999) «Pegram, George Braxton», *American National Biography*, Oxford University Press, **17**: 247-248, ISBN 0-19-520635-5
* Weart, S. R. (1981) «Pegram, George Braxton», *Dictionary of Scientific Biography*

## Referanser
Verdenscupen i boccia

**Verdenscupen i boccia** (Boccia World Cup) har vært avholdt siden 1991. Mesterskapet er kun for funksjonshemmede utøvere.

## Se også
*Verdensmesterskapet i boccia
*Europamesterskapet i boccia
*Europacupen i boccia

## Eksterne lenker
* CPISRA - A Brief History of Boccia
Friidrett under Sommer-OL 1912 – Femkamp menn

**Femkamp** for menn var en av to mangekampøvelser i friidrett i Sommer-OL 1912 i Stockholm. Det var første gangen femkamp var med på det olympiske programmet. Tjueseks deltakere fra elleve nasjoner deltok i femkamp som ble avviklet i juli 1912. Femkampen besto av to løpsøvelser, 200- og 1500 meter, to hoppøvelser lengde- og høydehopp, og en kastøvelse spydkast.

## Resultater
Jim Thorpe ble diskvalifisert av Den internasjonale olympiske komite (IOK) i 1913, ettersom han spilt profesjonell baseball før lekene i 1912 i strid med de olympiske amatørreglene. Ferdinand Bie ble så tildelt gullmedaljen. Thorpe fikk så gullmedaljen «tilbake» i 1982 av IOK, slik at både Thorpe og Bie ble ført som vinnere i femkamp. I 2022 besluttet IOK at Jim Thorpe var den eneste rettmessige gullmedaljevinneren og Ferdinand Bie ble flyttet ned til sølvmedaljeplass.

### Lengdehopp

### Spydkast

### 200 meter

Halt og Waitzer deltok ikke på 200 meter. Etter denne øvelsen var det bare de tolv med best plassering som fikk lov til å fortsette, øvrige deltakere ble eliminert. Scoren ble rekalkulert etter eliminasjonen.

### Diskoskast

Kun de seks beste etter den fjerde øvelsen var kvalifisert til å delta i den femte og siste øvelsen, men ettersom det var delt sjetteplass ble det sju. Det ble ikke foretatt noen rekalkulering av scoren etter den siste elimineringen.

### 1500 meter
Donahue og Lukeman fikk samme score, men med utregnig av resultatene de oppnådde fikk Donahue 3475,65 poeng mot Frank Lukeman 3396,975.

## Referanser


## Kilder
* Athletics at the 1912 Summer Olympics – Pentathlon, Men hos olympedia.org
* 
*
Jesse Beams

**Jesse Wakefield Beams** (født 25. desember 1898 i Belle Plaine i Kansas, død 23. juli 1977) var en amerikansk fysiker ved University of Virginia. Under andre verdenskrig var Beams en del av Manhattanprosjektet hvor hans ultrasentrifuge ble brukt til å separere uran-235 fra andre isotoper.

## Publikasjoner
* Beams, J. and Haynes, F., The Separation of Isotopes by Centrifuging, (Sept 1936) Phys. Rev., vol. 50, Issue 5, pp.&nbsp;491–492.
* Beams, J., Production and Use of High Centrifugal Fields, (1954) Science, vol. 120, Issue 3121, pp.&nbsp;619–625.

## Referanser




## Eksterne lenker
* National Academy of Sciences Biographical Memoir
Nero Alpin

**Nedre Romerike Alpinklubb**, til vanlig kalt **NeRo Alpin**, er en norsk særidrettsklubb for alpin skiidrett i Nedre Romerike, etablert i 1994. Nylendlia skianlegg regnes som klubbens hjemmebane.

Klubben rekrutterer hovedsakelig fra områdene Aurskog-Høland, Enebakk, Lillestrøm, Lørenskog, Nittedal og Rælingen, men har medlemmer også fra andre deler av Akershus og Oslo.

## Kjente utøvere
* Aksel Lund Svindal – Olympisk mester
* Iver Bjerkestrand – Kongepokal 2009
* Truls Johansen – Norgesmester slalåm 2011.

## Eksterne lenker
*
Karl Taylor Compton

**Karl Taylor Compton** (født 14. september 1887 i Wooster i Ohio, død 22. juni 1954) var en fremtredende amerikansk fysiker og president for Massachusetts Institute of Technology (MIT) fra 1930 til 1948.

## Publikasjoner
* Karl Taylor Compton, «A Study of the Whenelt Electrolytic Interrupter», *Physical Review*, Vol. 30, No. 2, pp.&nbsp;161–179, American Institute of Physics, American Physical Society, Cornell University, 1910.

## Referanser


## Litteratur
* Office Of The National Research Council, Biographical Memoirs, National Academies Press, (October 1, 1992), ISBN 0-309-04746-3

## Eksterne lenker
* Photograph of Kart Taylor Compton and other members of the NDRC 
* Official MIT Presidential Biography
* Julius A. Stratton's biography of Compton
* Annotated bibliography for Karl Compton from the Alsos Digital Library for Nuclear Issues
* National Academy of Sciences Biographical Memoir
Madla Svømmeklubb

**Madla Svømmeklubb** er en svømmeklubb fra Madla i Stavanger, stiftet i 1970. Klubben har per 2013 ca 1200 medlemmer.

Klubben tilbyr vann- og svømmeopplæring til alle aldre og ferdighetsnivåer, fra babysvømming til elite konkurransesvømming.

## Kjente utøvere
* Sarah Louise Rung

## Eksterne lenker
* Madla Svømmeklubb hjemmeside
Rúnar Kárason

**Rúnar Kárason** (født 24. mai 1988 i Reykjavík) er en islandsk håndballspiller, som spiller for den tyske bundesligaklubben TSV Hannover-Burgdorf. Kárason har også 70 spilte landslagskamper for Island, og var en del av den islandske troppen under VM i 2017. Kárason er gift og har to barn.

## Referanser


## Eksterne lenker
* 
* «Mannschaftskader Saison 2016/17», TSV Hannover-Burgdorf lagoppstilling for 2016/17-sesongen, fra deres hjemmeside
Eger V. Murphree

**Eger Vaughan Murphree** (født 3. november 1898, død 29. oktober 1962) var en amerikansk kjemiker, best kjent for sin medoppfinnelse av prosessen med fluidkatalytisk krakking.

## Referanser


## Eksterne lenker
*  *Method of and Apparatus for Contacting Solids and Gases*, 19. oktober 1948
*
Gunnar Magnússon

**Gunnar Magnússon** (født 9. september 1977) er en islandsk håndballtrener, som trener Kristiansund Håndballklubb, samt er assistenttrener for Island.

## Referanser


## Eksterne lenker
* «Gunnar Magnusson», profil fra Kristiansund Håndballklubbs hjemmesider
Gregory Breit

**Gregory Breit** (; født 14. juli 1899 i Mykolajiv, død 11. september 1981 i Salem, Oregon) var en russiskfødt amerikansk fysiker og professor ved universiteter i New York, Wisconsin, Yale og Buffalo. I 1921 var han Paul Ehrenfests assistent i Leiden.

Mens han jobbet ved Carnegie Institution of Washington i 1925, deltok Breit sammen med Merle Tuve i bruken av en pulsert radiotransmitter for å fastslå høyden av ionosfæren – en teknikk som senere skulle bli viktig i radarutviklingen.

Breit hadde jødisk familiebakgrunn.

## Referanser


## Eksterne lenker
* Annotated Bibliography for Gregory Breit from the Alsos Digital Library for Nuclear Issues 
* Biographical Memoirs of Gregory Breit by McAllister Hull
* National Academy of Sciences Biographical Memoir
John H. Manley

**John H. Manley** (født 21. juli 1907 i Harvard i Illinois, død 11. juni 1990 i Los Alamos i New Mexico) var en amerikansk fysiker som arbeidet med Robert Oppenheimer ved University of California, Berkeley før han ble en av gruppelederne under Manhattanprosjektet. Før andre verdenskrig jobbet han ved University of Chicagos Metallurgiske Laboratorium

## Referanser


## Litteratur
* Lawrence Badash, J.O. Hirschfelder, H.P. Broida, eds., Reminiscences of Los Alamos 1943-1945 (Studies in the History of Modern Science), Springer, 1980, ISBN 90-277-1098-8.

## Eksterne lenker
* ''New York Times'' obituary
* LANL biography
Divisjon A 2008–09

**[[Divisjon A]] 2008–2009** var den 16. sesongen av den øverste divisjonen i Eritrea. Serien besto av 11 lag. Sesongen endte med at Red Sea FC tok tittelen for syvende gang. Sesongen braket løs i desember, og ble avsluttet i juni. Regjerende mester fra Divisjon A 2007–08 var Asmara Brewery. Nyopprykkede lag var Tesfa B og Maitemenai.

## Tabell
Emil Konopinski

**Emil John (Jan) Konopinski** (1911–1990) var en amerikansk kjernefysiker med polsk opprinnelse.

Han gikk ut av University of Michigan i 1934 med en doktorgrad og ble senere professor i fysikk ved Indiana University. Under andre verdenskrig deltok han sammen med Enrico Fermi med utviklingen av den første atomreaktoren ved University of Chicago. Han var også en del av Manhattanprosjektet som utviklet de første kjernefysiske våpnene (atombombene over Hiroshima og Nagasaki).

Sammen med C. Marvin og Edward Teller viste han at en termonukleær eksplosjon ikke ville antenne atmosfæren og dermed ødelegge jorden.

Som konsulent for Atomic Energy Commission i perioden 1946–1968 skrev han boken *The Theory of Beta Radioactivity*.

## Referanser
Gausvatn

**Gausvatn** er en innsjø i Fyresdal kommune i Telemark. Innsjøen er regulert som hovedmagasin for Finndøla kraftverk. Konsesjonen ble gitt 14. august 1970, og reguleringshøyden er 589,12 moh som høyeste (HRV) og 550,12 moh som laveste (LRV) vannstand. Innsjøen har et ganske lite naturlig nedslagsfelt, men får tilført vann fra både Hovvatn, Øysævatn og Øyuvsvatn via tunnel fra Votnevatni. Gjennomstrømningen i vatnet er dermed mye større enn den naturlige. Det naturlige avløpet er mot nord via Gausåa til Finndøl, men en vesentlig del føres i tunnel ned til Finndøla kraftverk ved Fyresvatnet.

På østsiden av vatnet er det et hytteområde. Hit går det bilvei fra fylkesvei 404 ved Bjørnerud.

## Referanser
Marcus Walfridson

**Marcus Walfridson** (født 31. mai 1981) er en svensk fotballtrener.  Som trener startet Walfridson som junior og rekrutt-trener i Sprint-Jeløy før han i 2011 tok over Lisleby FK som A-lagstrener. I 2012 tok han over som trener i Sparta/Bragerøen IL i 3.divisjon. 

2013 takket Walfridson ja til en assistent rolle i Nesodden Idrettsforening under Håvard Lunde.   
 
Walfridson har en fartstid som kretslagstrener i Østfold Fotballkrets og trener på WANG Toppidrett Moss. 
## Referanser


## Eksterne lenker
* Ansatt som ny trener for A-laget spabra.no
* Har fått sin assistent AMTA.no (2013)
Frisch–Peierls memorandum

**Frisch–Peierls memorandum** var den første tekniske utredningen av et praktisk atomvåpen. Memorandumet ble skrevet av Otto Frisch og Rudolf Peierls i mars 1940, mens de begge arbeidet ved University of Birmingham i England. Memorandumet inneholdt nye beregninger av størrelsen av den kritiske massen som var nødvendig for en atombombe. Memorandumet bidro til å sette fart på den britiske og amerikanske utviklingen av atomvåpen under andre verdenskrig.

## Referanser


## Eksterne lenker
* Stanford University—''The Frisch–Peierls memorandum'' (PDF)
* Frisch and Peierls's second memorandum
Sky Airlines

**Sky Airlines** var et tyrkisk flyselskap som opererte charterflyvninger. Hovedkontoret lå i Antalya. Flyselskapet ble grunnlagt i 2000, og første flyvning var i 2001. Sky Airlines var eid av Kayi Group. I 2010 startet Sky med innlandsflyvninger i Tyrkia.

I juni 2013 innstilte selskapet virksomheten på grunn av betalingsvansker.

## Flyflåte
Flåten besto av tre  Boeing 737-400 og to Boeing 737-900ER.

## Referanser




## Eksterne lenker
*
Richard Tolman

**Richard Chace Tolman** (1881–1948) var en amerikansk matematisk fysiker og fysikalsk kjemiker som hovedsakelig virket innen statistisk mekanikk. Han gjorde også viktige bidrag innen teoretisk kosmologi i årene etter Albert Einsteins oppdagelse av den generelle relativitetsteorien. Han var professor i fysikalsk kjemi og matematisk fysikk ved California Institute of Technology i perioden 1922–1948.

Tolman studerte kjemiteknikk ved Massachusetts Institute of Technology og tok der en bacheloreksamen i 1903 og en doktorgradseksamen i 1910 etter å ha studert ved Technische Universität Berlin i 1903–1904.

Under andre verdenskrig var han vitenskapelig rådgiver for Leslie Groves innenfor Manhattanprosjektet.

## Referanser
MAUD Committee

**Maud Committee** (Military Application of Uranium Detonation) var begynnelsen på det britiske atombombeprosjektet, før Storbritannia ble innlemmet i USAs Manhattanprosjekt.

I februar 1940 betraktet Otto Frisch og Rudolf Peierls, som jobbet ved University of Birmingham, muligheten for en rask fisjon i uran-235. De estimerte den kritiske massen for rent  til å være kun «et pund eller to», og at denne mengden av denne massen ville reagere før restene ble blåst unna av eksplosjonen. De anslo de sannsynlige effektene av bomben, mulige metoder å sette den sammen og hvor sannsynlig det var å separere uran-235. De utarbeidet et memorandum, Frisch–Pierls memorandum, om oppdagelsen og ga en kopi til professoren deres, Marcus Oliphant, som sendte det videre til Henry Tizard, styreformann i Committee on the Scientific Survey of Air Defence – den viktigste vitenskapelige komiteen for forsvar i Storbritannia.

## Medlemmer
MAUD Committee bestod av:
*George Paget Thomson, styreformann
*Marcus Oliphant
*Patrick Blackett
*James Chadwick
*Philip Moon
*John Cockcroft

## Litteratur
*
*World Nuclear Association - Outline History of Nuclear Energy

## Eksterne lenker
* The MAUD Report
Gassdiffusjon

**Gassdiffusjon** er en teknologi brukt til å produsere anriket uran ved å tvinge uranheksafluorid () i gassform gjennom semipermeable membraner. Dette produserer en liten separasjon mellom molekylene som inneholder uran-235 () og uran-238 ().

## Eksterne lenker
* Annotated references on gaseous diffusion from the Alsos Library